भारत:
भारत (आधिकारिक नाम: भारत गणराज्य) एशिया महाद्वीप का सबसे बड़ा देश है। पूर्ण रूप से उत्तरी गोलार्ध में स्थित भारत, भौगोलिक दृष्टि से विश्व में 7वाँ सबसे बड़ा और जनसंख्या के दृष्टिकोण से दुनिया का दूसरा सबसे बड़ा देश है। भारत के पश्चिम में पाकिस्तान, उत्तर-पूर्व में चीन, नेपाल और भूटान, पूर्व में बांग्लादेश और म्यान्मार स्थित हैं। हिन्द महासागर में इसके दक्षिण पश्चिम में मालदीव, दक्षिण में श्रीलंका और दक्षिण-पूर्व में इंडोनेशिया से भारत की सामुद्रिक सीमा लगती है। इसके उत्तर की भौतिक सीमा हिमालय पर्वत से और दक्षिण में हिन्द महासागर से लगी हुई है। पूर्व में बंगाल की खाड़ी है तथा पश्चिम में अरब सागर हैं।
वर्तमान में भारतीय अर्थव्यवस्था क्रय शक्ति समता के आधार पर विश्व की तीसरी और मानक मूल्यों के आधार पर विश्व की 10वीं सबसे बडी अर्थव्यवस्था है।
भारत विश्व का सबसे बडा लोकतंत्र है। बहुदलीय प्रणाली वाले इस संसदीय गणराज्य में 06 मान्यता-प्राप्त राष्ट्रीय पार्टियां और लगभग 40 से भी अधिक क्षेत्रीय पार्टियां हैं। भारतीय जनता पार्टी (भाजपा), जिसकी नीतियों को केंद्रीय-दक्षिणपंथी या रूढिवादी माना जाता है, के नेतृत्व में केंद्र में सरकार है जिसके प्रधानमंत्री श्री नरेंद्र मोदी हैं।
भारत राज्यों का एक संघ है। इसमें 29 राज्य और 07 केन्द्र शासित प्रदेश हैं। ये राज्य और केन्द्र शासित प्रदेश पुनः जिलों और अन्य क्षेत्रों में बांटे गए हैं।
भारत के राज्य:
- अरुणाचल प्रदेश (Arunachal Pradesh)
- असम (Assam)
- आन्ध्र प्रदेश (Andhra Pradesh)
- उत्तर प्रदेश (Uttar Pradesh)
- उत्तराखंड (Uttarakhand)
- ओडिशा (Odisha)
- कर्नाटक (Karnataka)
- केरल (Kerala)
- गुजरात (Gujarat)
- गोवा (Goa)
- छत्तीसगढ़ (Chhattisgarh)
- जम्मू और कश्मीर (Jammu and Kashmir)
- झारखण्ड (Jharkhand)
- तमिलनाडु (Tamil Nadu)
- तेलंगाना (Telangana)
- त्रिपुरा (Tripura)
- नागालैंड (Nagaland)
- पंजाब (Punjab)
- पश्चिम बंगाल (West Bengal)
- बिहार (Bihar)
- मणिपुर (Manipur)
- मध्य प्रदेश (Madhya Pradesh)
- महाराष्ट्र (Maharashtra)
- मिजोरम (Mizoram)
- मेघालय (Meghalaya)
- राजस्थान (Rajasthan)
- सिक्किम (Sikkim)
- हरियाणा (Haryana)
- हिमाचल प्रदेश (Himachal Pradesh)
केन्द्रशासित प्रदेश:
केन्द्र शासित प्रदेश या संघ-राज्यक्षेत्र भारत के संघीय प्रशासनिक ढाँचे की एक उप-राष्ट्रीय प्रशासनिक इकाई है। भारत के राज्यों की अपनी चुनी हुई सरकारें होती हैं, लेकिन केन्द्र शासित प्रदेशों में सीधे-सीधे भारत सरकार का शासन होता है। भारत का राष्ट्रपति हर केन्द्र शासित प्रदेश का एक सरकारी प्रशासक या उप राज्यपाल नामित करता है। वर्तमान में देश में सात केन्द्र शासित प्रदेश हैं।
देश की राजधानी और पुदुचेरी को आंशिक राज्य का दर्जा दे दिया गया है। दिल्ली को राष्ट्रीय राजधानी प्रदेश के तौर पर पुनः परिभाषित किया गया है। दिल्ली व पुदुचेरी दोनो की अपनी चयनित विधानसभा, मंत्रिमंडल व कार्यपालिका है, लेकिन उनकी शक्तियाँ सीमित हैं – उनके कुछ कानून भारत के राष्ट्रपति के “विचार और स्वीकृति” मिलने पर ही लागू हो सकते हैं।
awa_Deva awa_Deva awa_Deva awa_Deva awa_Deva bho_Deva awa_Deva awa_Deva mai_Deva awa_Deva bho_Deva lua_Latn bho_Deva bho_Deva bho_Deva awa_Deva san_Deva awa_Deva mai_Deva min_Latn tso_Latn awa_Deva san_Deva awa_Deva awa_Deva bho_Deva awa_Deva awa_Deva mar_Deva lus_Latn awa_Deva bho_Deva dan_Latn awa_Deva awa_Deva awa_Deva awa_Deva hin_Deva